
ส่วนราชการ  คณะศึกษาศาสตร์และนวัตกรรมการศึกษา มหาวิทยาลัยกาฬสินธุ์(พื้นที่นามน)
ที่  คศน. 875/2564	วันที่      4 พฤศจิกายน 2564
เรื่อง  ขอแจ้งแนวปฏิบัติในการนิเทศนักศึกษาปฏิบัติการสอนในสถานศึกษา 1, 2 และ 3 ประจำปีการศึกษา 2564 
เรียน อาจารย์นิเทศก์และผู้รับผิดชอบรายวิชาทุกท่าน
เนื่องด้วยงานฝึกประสบการณ์วิชาชีพครูซึ่งดูแลการออกฝึกประสบการณ์วิชาชีพในรายวิชาการปฏิบัติการสอนในสถานศึกษา 1, 2 และ 3 ในปีการศึกษา 256๔ ได้ส่งตัวนักศึกษาหลักสูตรครุศาสตรบัณฑิต(ค.บ.) (หลักสูตรปรับปรุง พ.ศ. 2564)(หลักสูตรสี่ปี) ออกปฏิบัติการสอนในสถานศึกษา 1 ณ สถานศึกษาต่างๆ ตั้งแต่วันที่ 1-19 พฤศจิกายน 2564 และ หลักสูตรครุศาสตรบัณฑิต(ค.บ.) (หลักสูตรปรับปรุง พ.ศ. 2562) (หลักสูตรสี่ปี) ออกปฏิบัติการสอนในสถานศึกษา 2 และ 3 ณ สถานศึกษาต่างๆ ตั้งแต่วันที่ 1 พฤศจิกายน 2564 ถึงวันที่ 3 ธันวาคม 2564 ซึ่งเป็นการดำเนินการตามแผนการศึกษาของหลักสูตรกำหนด และให้เป็นไปตามข้อบังคับคุรุสภาว่าด้วยมาตรฐานวิชาชีพ(ฉบับที่ ๔) พ.ศ. 2562 และอ้างตามคำสั่งมหาวิทยาลัยกาฬสินธุ์ ที่ 1089/256๔  เรื่อง แต่งตั้งอาจารย์นิเทศก์นักศึกษาฝึกปฏิบัติการสอนในสถานศึกษา ประจำปีการศึกษา 256๔  ลงวันที่ 2๘ เดือน ตุลาคม พ.ศ. 256๔ นั้น
ในการนี้เพื่อให้การฝึกปฏิบัติการสอนในสถานศึกษาดำเนินไปด้วยความเรียบร้อย บรรลุตามวัตถุประสงค์ของรายวิชาและเกิดประสิทธิภาพสูงสุด ทางงานฝึกประสบการณ์วิชาชีพครู จึงขอชี้แจงแนวทางการออกนิเทศนักศึกษาปฏิบัติการสอนในสถานศึกษา 1, 2 และ 3 ประจำปีการศึกษา 2564  ดังนี้
1. อาจารย์นิเทศก์ให้นิเทศนักศึกษาปฏิบัติการสอนในสถานศึกษา 1, 2 และ 3 ประจำปีการศึกษา 2564  ในรูปแบบออนไลน์ หรือสามารถนิเทศในรูปแบบ on site ได้ในกรณีที่นักศึกษาฝึกปฏิบัติการสอนในสถานศึกษา 1, 2 และ 3 อยู่ในโรงเรียนเดียวกันกับนักศึกษาปฏิบัติการสอนในสถานศึกษา 1-2 (หลักสูตรห้าปี) 
2. อาจารย์นิเทศก์สามารถดำเนินการนิเทศในช่วงเวลาที่ไม่ได้สอนตามตารางปกติเพื่อลดภาระการสอนชดเชย หรือตามความเหมาะสมของแต่ละสาขาวิชา/วิชาเอก
3. อาจารย์นิเทศก์รายงานการนิเทศนักศึกษาปฏิบัติการสอนในสถานศึกษา 1, 2 และ 3 ประจำปีการศึกษา 2564  ในรูปแบบออนไลน์ต่อคณบดีคณะศึกษาศาสตร์และนวัตกรรมการศึกษา ภายใน 15 วันหลังการนิเทศเสร็จสิ้น 
ข้อเสนอแนะเพิ่มเติม: 
3.1 กรณีที่นิเทศการจัดการเรียนการสอนในกรณีที่นักศึกษาสอน online ให้อาจารย์ผู้นิเทศเข้าห้องเรียนกับนักศึกษาแล้วบันทึกภาพหน้าจอไว้เป็นหลักฐาน
3.2 กรณีผู้รับการนิเทศทำการสอนแบบ on site ให้นักศึกษาตั้งกล้องเพื่อให้อาจารย์เห็นการจัดการเรียนการสอนของนักศึกษา แล้วบันทึกภาพการจัดการเรียนการสอนไว้เป็นหลักฐาน
3.3 กรณีที่นิเทศการเรียนการสอนในกรณีศึกษาที่บ้านโดยหนังสือหรือแบบฝึกหัด (on hand) ให้อาจารย์นิเทศก์ กำกับ ติดตาม และให้นักศึกษาถ่ายภาพเพื่อเป็นหลักฐานไว้เป็นหลักฐาน



จึงเรียนมาเพื่อโปรดทราบ

	 			  (นางสาวปวีณา ขันธ์ศิลา)
	            					 ผู้ช่วยคณบดีงานบริการการศึกษาและวิจัย

